**MIESTNA KNIŽNICA PETRŽALKA,  KUTLĺKOVA 17,  851 02 BRATISLAVA**

**Štatút**

**34. ročníka celoslovenskej literárnej súťaže začínajúcich autorov**

**Petržalské súzvuky Ferka Urbánka 2023**

**I.**

1. Vyhlasovateľom, organizátorom a garantom súťaže je Miestna knižnica Petržalka.
2. Súťaže sa môže zúčastniť každá začínajúca autorka či autor, ktorého súťažná práca ešte nebola publikovaná ani ocenená na inej literárnej súťaži a nemá publikovanú žiadnu samostatnú zbierku básní, knihu poviedok, novelu, román. Publikovanie literárnych prác v zborníkoch sa do tejto podmienky nezahŕňa.
3. Témy súťažných prác sú ľubovoľné. Osobitne budú hodnotené a ocenené literárne práce o Petržalke, ktoré v tomto roku budú naviazané na 50. výročie položenia základného kameňa sídliska Petržalka, a to Cenou starostu Mestskej časti Bratislava – Petržalka a Cenou riaditeľky knižnice.

**II.**

1. Literárna porota bude hodnotiť práce v literárnych kategóriách**:**

* **poézia**
* **próza**
1. Cena starostu mestskej časti Bratislava – Petržalka a riaditeľky Miestnej knižnice Petržalkamôže byť udelená literárnym prácam o Petržalke.
2. Súťažné práce budú rozdelené do týchto vekových kategórií:
* 1. veková kategória – žiaci 1. stupňa základných škôl (3.– 5.ročník)
* 2. veková kategória – žiaci 2. stupňa základných škôl (6. –9. ročník)
* 3. veková kategória – študenti stredných škôl a mládež do 20 rokov
* 4. veková kategória – dospelí nad 20 rokov
1. Súťažné práce posúdi odborná porota, ktorú vymenuje vyhlasovateľ a ktorá navrhuje udelenie cien v každej vekovej a literárnej kategórii.
2. Autori ocenených prác budú odmenení diplomom, čestným uznaním a vecnou cenou od vyhlasovateľa a sponzorov literárnej súťaže.

**III.**

1. Do súťaže budú prijaté len pôvodné vlastné práce, ktoré doteraz neboli publikované v tejto ani v inej literárnej súťaži a neboli prihlásené do predchádzajúcich ročníkov súťaže.

2. Prihlásené práce nesmú autori publikovať až do dňa vyhlásenia oficiálnych výsledkov súťaže. Vyhlasovatelia garantujú, že práca nebude použitá v rozpore s autorským zákonom a budú dodržané všetky zásady GDPR v súlade so Zákonom č. 18/2018 Z.z.

3.Rozsah prác:

* v poézii jedna báseň alebo súbor básní v maximálnom rozsahu spolu 90 veršov (pri básňach v próze maximálne 3 normostrany = 5 400 znakov vrátene medzier).
* v próze jedna próza alebo súbor próz v maximálnom rozsahu spolu 10 normostrán (18 000 znakov vrátane medzier).

4. Práce, ktoré nespĺňajú podmienky, nebudú zaradené do súťaže.

**IV.**

Práce v slovenskom jazyku treba poslať mailom na nemethova@kniznicapetrzalka.sk, alebopoštou na adresu Miestna knižnica Petržalka, Kutlíkova 17, 851 02 Bratislava 5, zn. PSFU 2023.

1. Termín uzávierky súťaže:**30. jún 2023.**
2. Každý exemplár súťažnej práce musí byť označený menom a adresou  autora v hlavičke literárnej práce
3. Súčasťou štatútu súťaže je aj prihláška, ktorú treba zaslať vyplnenú v úplnosti spolu so súťažnými prácami. Prihlášku môžete vyplniť prostredníctvom linku Miestnej knižnice Petržalka alebo vyplnením prihlášky vo formáte DOCS, ktoré sú zverejnené na webovej a facebookovej stránke Miestnej knižnice Petržalka.
4. Odoslaním prihlášky autor/ka dáva súhlas so spracovaním a zverejnením svojich osobných údajov v zmysle Zákona o ochrane osobných údajov č. 18/2018 a so zverejnením  vlastného autorského príspevku na stránke vyhlasovateľa súťaže- Miestnej knižnice Petržalka.
5. Autor/ka bol(a) bol/a poučený(á), že v zmysle vyššie citovaného zákona môže ako dotknutá osoba kedykoľvek odvolať svoj súhlas na spracovanie osobných údajov.
6. Odoslaním prihlášky si je autor/ka vedomý, že v prípade, ak má menej ako 16 rokov, požiada svojho zákonného zástupcu (rodiča) o súhlas so spracovaním svojich osobných údajov.

**V.**

1. Súťažné práce sa nevracajú. Autorský príspevok autorovi vrátime na písomné alebo telefonické vyžiadanie.
2. Ocenené práce budú uverejnené na webovej stránke Miestnej knižnice Petržalka.  Publikovanie nebude honorované.
3. Slávnostné vyhlásenie výsledkov súťaže sa uskutoční v októbri 2023 a budú naň písomne pozvaní ocenení súťažiaci.
4. Ocenené literárne práce s témou Petržalky, budú hodnotené osobitne. V lokálnom periodiku Naša Petržalka alebo v relácii Z petržalskej obývačky môžu byť publikované v celku alebo len len ich časť. Môžu byť prečítané v celku alebo citované na niektorom sprievodnom podujatí k 50. výročiu položenia základného kameňa sídliska Petržalka s uvedením autora a súťaže, do ktorej boli zaslané.

V Bratislave 27.2.2023 PhDr. Katarína Bergerová riaditeľka

 Miestnej knižnice Petržalka

**Informácie a kontakty:** www.kniznicapetrzalka.sk

 Mgr. Viera Némethová, vedúca útvaru knižnično-informačných služieb a metodiky, č. tel. 02/62 52 01 89, 0903/ 102 548, nemethova@kniznicapetrzalka.sk

Mgr. Rebeka Ősziová, sekretariát riaditeľky, tel. č.: 02/62 25 02 32 sekretariat@kniznicapetrzalka.sk